Rigtigt fin lille lejlighed, som havde alle de mest nødvendige ting, vi skulle bruge. Området er utroligt hyggeligt og meget nede på jorden med små gader og butikker, der giver et meget lokalt indblik i Paris, væk fra alt turismen.
Køkkenet er ok i forhold til udstyr, og man kan lave mindre måltider. Badeværelset er meget dejligt. Sovesofaen er lidt ubehagelig, når den er trukket ud.
Vores største bekymring var, at rummet ligger i stueetagen, ud til en passage hvor mange mennesker passerede, og gardinet er gennemsigtigt. Så for at have noget privatliv, var vi nødt til at køre metal skodderne helt ned meget af tiden, når man for eksempel skulle skifte tøj, sove eller bare gik rundt i mindre tøj. Og med skodderne nede blev lejligheden komplet mørklagt. Men det kan jo også skyldes vores egen blufærdighed.
Kan godt anbefales.